paragraph_text: Stockton je osnovan 1850. i nazvan u čast Roberta F. Stocktona, junaka Američko-meksičkog rata. Povezan je sa Zaljevskim područjem San Francisca kanalom dugim 125 km, što ga, uz Sacramento, čini jednom od dvije najvažnije kalifornijske luke u unutrašnjosti. Grad okružuju farme kalifornijske Središnje doline (Central Valley), kao i tisuće kilometara kanala i rijeka koji čine Kalifornijsku deltu. Stockton je također važno sjecište željezničkog i cestovnog prometa, kao i centar prerade i distribucije poljoprivrednih proizvoda i vina Središnje doline.